कहते हैं कि सामाजिक संरचना में शादी जैसे पवित्र रिश्तों का महत्वपूर्ण स्थान है। लेकिन, प्रेम के बारीक रेशों से बुने ये रिश्ते अत्यंत नाजुक होते हैं। यानी एक मामूली सी गलती बने बनाए रिश्तों को खराब कर देती है। नौगावां सादात कस्बे के मोहल्ला शाहफरीद में रहने वाले उरूज मेहदी की बेटी का निकाह फकरपुरा के कमर हैदर से तय हुआ था। पांच सितंबर की शाम को बारात आनी थी। घर में इसके पूरे इंतजामात हो चुके थे। मेहमानों का आना जाना और शादी की तैयारियां चल रहा थी। सभी बेसब्री से बारात का इंतजार कर रहे थे, लेकिन जब काफी देर तक बारात नहीं पहुंची तो दुल्हन के पिता उरूज ने दूल्हे के पिता कमर हैदर को फोन किया। उनका जवाब सुनकर उरूज अवाक रह गए। दूल्हे के पिता ने साफ कह दिया कि आपकी बेटी हमेशा व्हाट्सएप चलाती रहती है। यह अच्छी आदत नहीं है, लिहाजा बारात नहीं ला सकते।